Den socialdemokratiske landdistriksordfører Annette Lind lancerede i dag en konkurrence med formålet at finde et nyt ord, som skal erstatte "Udkantsdanmark". Det mener hun nemlig er for negativt et ord. - Jeg er ærgerlig over den negative klang, som landdistrikterne ofte omtales med. Sådan tror jeg vi er mange, der har det. Derfor lancerer jeg konkurrencen i dag og håber på at få mange gode bud, som både indfanger landdistrikternes potentiale og som er mere dækkende end eksempelvis Vandkantsdanmark, siger Annette Lind. Branding ekspert Esben Lind mener det er en god ide med konkurrencen. - Udkantsdanmark i sig selv behøver jo ikke være negativt, men det har jo helt klart fået den klang. Ikke mindst i forhold til København og politikerne i København er det blevet brugt som et skræmmebillede af, hvor vi kan ende henne. Se hvor kreative nordjyderne har været med forslag til udkantsdanmarks nye navn i vores udsendelse klokken 19.30.

Opsummering:
Udkantsdanmark skal have et nyt navn. Den rådne banan er simpelthen for negativ - og nordjyderne har været rigtig kreative med nye forslag.